标题：818年
中国纪年
818年，唐宪宗昭文章武大圣至神孝皇帝元和十三年
历史大事
孔惟晊袭封文宣公
元和十三年（八一八）正月五日，诏以文宣公孔丘三十八代孙孔惟晊袭封文宣公。
李师道奏请纳质献地
元和十三年（八一八）正月，淄青（今山东东平东北）节度使李师道得知朝廷官军平定淮西吴元济叛乱，忧惧不知所措。判官李公度等劝其向朝廷送交质子，贡献土地以赎割据之罪。师道听从其言，遣人奉表上报朝廷，请以其长于入朝为质，并献沂（今山东临沂）、密（今山东诸城）、海（今江苏连云港西）三州。宪宗准奏，廿一日，遣左常侍李逊至郓州宣慰。
命六军修麟德殿
元和十三年（八一八）正月，宪宗命左右羽林、龙武、神武六军修麟德殿。右龙武统军张奉国、大将军李文悦以为淮西叛乱刚刚平定，不宜营缮太多。二人转请宰相，欲劝阻宪宗。宰相裴度因上奏言及此事，宪宗大怒。二月十三日，贬张奉国为鸿胪卿。十八日，贬李文悦为右武卫大将军，兼威远营使。于是疏浚龙首池，建承晖殿，大兴土木。
渤海宣王大仁秀立
元和十三年（八一八）二月，渤海简王大明忠卒，其叔父大仁秀立为国王，改元建兴。遣使来唐告丧。五月十八日，以大仁秀为银青光禄大夫、检校秘书监、忽汗州都督，册封为渤海国王。
程权举族入朝
元和十二年（八一七）十月，朝廷平定淮西吴元济叛乱后，横海（今河北沧州东南）节度使程权内心不安，以为父子世袭横海节度使，与河朔三镇割据无异。十三年二月，程权遣使上奏，请举族入京，归顺朝廷，由朝廷另任命节度使。宪宗准奏。横海将士习于割据自擅，不愿程权离任。掌书记林蕴对将士晓明利害，权方得出境。三月，以华州刺史郑权为德州刺史、横海军节度使。六月，以程权为邠宁（今陕西彬县）节度使。
王承宗纳质献地
元和十二年（八一七）十月，朝廷平定淮西吴元济叛乱后，成德（今河北正定）节度使王承宗自以割据跋扈，忧惧不安。平民柏耆求见韩愈，愿带宰相裴度书信前往成德，劝说王承宗归顺朝廷。韩愈代裴度写信遣柏耆前往成德。王承宗见裴度信后愈惧，请求魏博（今河北大名）节度使田弘正上奏朝廷赦己之罪，愿以二子入朝为质，献德（今山东陵县）、棣（今山东惠民东）二州，向朝廷上供租税，并由朝廷任命官吏。宪宗准奏。十三年四月一日，魏博遣使送王承宗二子王知感、王知信以及德、棣二州图印至长安。廿七日，宪宗诏复王承宗官爵。
谭忠劝刘总归顺朝廷
幽州自安史之乱后割据。元和十三年（八一八）四月，大将谭忠劝节度使刘总归顺朝廷。他认为，自元和（806）以来，西川刘辟、浙西（今江苏镇江）李锜、魏博田季安、泽潞（今山西长治）卢从史、淮西吴元济皆凭险割据，以为根深蒂固，朝廷无力制裁，然最终皆被削平，身死家亡。当今天子养兵蓄锐，必欲平定天下。成德王承宗惧加兵征讨，已归顺朝廷，献德、棣二州二城。幽州何去何从，当速为决策。刘总认为谭忠言之有理，遂专意归顺朝廷。
许孟容卒
元和十三年（八一八）四月九日，前东都留守许孟容卒。许孟容，字公范，京兆长安人。少以文词知名，举进土甲科，授秘书省校书郎。历藩镇幕僚，濠州（今安徽凤阳东北）刺史。贞元十四年（798），迁给事中，以直谏闻名。元和初，迁吏部侍郎、尚书右丞。四年，拜京兆尹，弹压神策军不法将吏，豪右敛迹。改兵部侍郎，权知礼部贡举，拜吏部侍郎。十年六月，宰相武元衡被刺，孟容至中书泣言国耻，建议起裴度为相，捕贼伐叛。后出使宣慰淮西行营诸军，拜东都留守。卒年七十六岁。
赐六军辟仗使印
自安史乱后，置左右龙武、左右神武。左右羽林六军辟仗使，以宦官充任，职责如同藩镇监军，但无印。元和十三年（八一八）二月，右龙武统军张奉国、大将军李文悦谏阻宪宗修麟德殿被贬。四月十五日，诏赐六军辟仗使印两枚，使其监察禁军六军军政，掌军权。
宪宗平定淄青
淄青镇（今山东东平西北）自代宗永泰元年（七六五）李正己为节度使时割据，辖十二州之地，在割据藩镇中，面积最大。节度使兼海陆运使、押新罗、渤海两蕃等使，有鱼盐之饶，兵强马壮，实力雄厚，屡与河朔藩镇连兵，反叛朝廷。宪宗元和九年（八一四），官军征讨淮西吴元济，淄青节度使李师道出兵声援淮西，派刺客暗杀宰相武元衡，烧河阴（今郑州西北）转运院仓储，还密谋在东都制造流血事件，后被留守吕元膺发现扑灭。十二年十月，淮西平定，李师道忧惧朝廷加兵征讨，上奏表示愿以其子入朝为质，并奉献三州土地。宪宗准奏。但不久李师道反悔，宪宗遂发武宁（今江苏徐州）、陈许（今河南许昌）、魏博（今河北大名）等五道兵讨伐。师道信用左右奴婢，疑忌部将，内部不和。因而诸道兵马屡战屡捷。十三年十二月，武宁节度使李愬攻克淄青战略要地金乡（今属山东）。次年正月，魏博节度使田弘正大败师道大将刘悟于东阿（今山东东阿西南）。师道兵势日衰，疑忌大将刘悟，密派使者杀悟，夺其兵权。悟反杀师道使者，密与田弘正通谋，归顺朝廷。二月八日，刘悟率军夜袭郓州，杀李师道及其党羽二十余家，淄青遂定。宪宗分淄青为三道，分兵镇守。淄青割据近六十年，至此归朝。
罢诸道所兼支度、营田使
自开元（七一三至七四一）以来，诸道节度使皆兼支度、营田二使，总揽一道军政、财政，以致地方权力极度膨胀。元和中，宪宗相继发兵平定淮西诸镇叛乱，十三年（八一八）七月廿七日，诏罢诸道节度使所兼支度、营田二使，以削减节度使职权。
于由卒
于由，字允元，河南（今洛阳）人。以父荫入仕，历华阴尉、长安县令。出任湖州刺史，疏浚西湖，灌田三千顷。改苏州刺史，废管内淫祠，有政绩。迁陕虢（今河南三门峡西）观察使。贞元十四年（七九八），任山南东道节度使。十六年，奉诏出兵讨淮西吴少诚，遂乘机广募士卒，修造军器，聚敛财赋，恣意诛杀，割据自专。元和（八0六至八二0）初，宪宗伐叛，由惧而入朝。八年，贿赂宦官梁守谦等，谋求出镇，事发，改授太子宾客，元和十三年（八一八）八月忧死。
皇甫镈、程异拜相
淮西吴元济叛乱平定后，宪宗日渐骄侈，屡兴土木。户部侍郎、判度支皇甫镈、盐铁转运使程异揣摸宪宗心意，阿谀奉迎，多次以节余钱物为名，进奉皇帝挥霍，颇得宠爱。皇甫镈又以厚礼行贿宦官吐突承璀，与之相互勾结。元和十三年（八一八）九月廿三日，皇甫镈、程异并拜为宰相，仍兼任判度支、盐铁转运使。制书下达后，朝野震惊。宰相裴度等认为，皇甫镈、程异不过专掌钱谷官吏，奸佞小人，天下闻名，若一旦置于相位，恐为天下所笑。宪宗不听。裴度耻与小人为伍，因上表请求自退。宪宗以裴度为朋党，不予理睬。
五坊使杨朝汶赐死
宦官杨朝汶为五坊使，放贷五坊官钱，五坊小儿随意捕捉百姓，百姓转相诬告，遂捕近千人。百般拷问，收取利息。御史中丞萧俛闻讯弹劾，裴度等亦以此事上奏。宪宗袒护宦官，认为此等小事，“朕自处之”；对淄青用兵之事，急待商议。裴度认为，用兵事小，朝廷忧患不过山东之地；而五坊使暴横，恐乱京畿。宪宗无奈，退朝后面召杨朝汶，骂曰：“以汝之故，令吾羞见宰相!”元和十三年（八一八）十月，赐朝汶死，释放所捕百姓。
灵武奏破吐善
元和十三年（八一八）十月，吐蕃出兵侵掠河曲（今宁夏、内蒙黄河沿岸）。十二日，灵武（今宁夏灵武西南）节度使奏称，击破吐蕃二万人于定远城（今宁夏平罗南）。十一月，攻破吐蕃长乐州（今宁夏银川西））外城，焚房屋器械。
卫次公卒
元和十三年（八一八）十月十三日，前淮南（今江苏扬州）节度使卫次公卒。卫次公，字从周，河东（今山西太原南）人。举进士，补崇文馆校书郎，改渭南（今陕西）尉。后入山南西道（今陕西汉中）幕府。贞元八年（七九二），征为左补阙，兼翰林学士。二十一年正月，德宗卒，参与拥立顺宗，以本官知制诰，兼礼部贡举，拜中书舍人。元和初（八0六至八二0），郑絪罢相，次公黜为太子宾客，改尚书右丞。六年，出任陕虢（今河南陕县）都防御观察处置使，奏蠲累年所欠赋税三百万贯，为时所称，入朝为兵部侍郎。时宪宗用兵淮西，以次公屡请罢兵，出镇淮南。卒年六十六岁。
郝玼收复原州
元和十三年（八一八）十月十四日，平凉（今属甘肃）镇遏兵马使郝玼大破吐蕃二万余众，收复原州（今宁夏固原）城，俘获羊马不计其数。
柳泌权知台州刺史
宪宗晚年喜好神仙，诏天下征求方士。宗正卿李道古欲献媚求宠，经宰相皇甫镈推荐山人柳泌，称其能炼制长生药。元和十三年（八一八）十月廿四日，诏柳泌住兴唐观炼药。柳泌言于宪宗，称天台山（今属浙江）系神仙所居之地，多有灵草，如为该地长吏，即可采集。宪宗信其言，十一月七日，以柳泌权知台州（今浙江临海）刺史。谏官纷纷上言，以为自古君王好方士，但未有使其为官治民之先例。宪宗声言：以一州民力使朕长生，臣下又何所惜！群臣皆不敢再言。
河阳兵赴镇横海中道溃归
元和十三年（八一八）十一月廿三日，以河阳（今河南沁阳）节度使乌重胤为横海（今河北沧州东南）节度使。重胤以河阳精兵三千赴横海，河阳兵不愿离乡，途中溃归，但未敢回城，屯驻城北，欲将大掠。时令孤楚赴任河阳为节度使，单骑出城，慰问士卒，率将士返还河阳，遂免不测。
宪宗遣使迎佛骨
元和十三年（八一八）十一月，功德使上奏，言凤翔法门寺塔有佛指骨，相传三十年一开，开则岁丰人安。来年应开，请遣使迎奉。十二月一日，宪宗遣宦官率僧侣数人赴凤翔迎佛骨。
宽宥李师道将士
元和十三年（八一八），诸道官兵讨伐淄青（今山东东平西北）李师道。十二月廿九日，魏博（今河北大名）、义成（今河南滑县）两军送所擒获淄青将士四十七人，宪宗命送两军阵前效力，并下令：李师道将士父母若有愿回故土者，皆优给资装放回；朕所欲诛者，唯李师道一人。淄青军中闻讯，降者相继。
李愬金乡大捷
元和十三年（八一八）十二月，武宁（今江苏徐州）节度使李愬率军讨伐淄青（今山东东平西北）李师道，双方交战十一次，诉军皆胜。六日夜，李愬攻克金乡（今山东），破敌军二万人。次年正月十三日，乘胜攻拔鱼台（今山东）。李师道性情儒弱，闻兵败即忧惧成疾，其左右遂蒙蔽不以实情上报。金乡系淄青战略要地，官军攻取后，师道至死竟不知。
程异奏罢诸道茶盐店
元和十三年（八一八），盐钱使程异奏称，诸道自用兵征讨淮西，因军费不足，奏请置茶、盐店征税。按今年正月一日朝廷赦文，罢兵之后，即当禁断。但诸道尚未执行，继续收税，实为重敛。请按赦文停罢诸道所置茶、盐店。宪宗准奏，诏诸道据赦文执行。
袁滋卒
元和十三年（八一八）六月十三日，湖南观察使袁滋卒。袁滋，字德深，蔡州朗山（今河南确山）人。少依元结读书，历藩镇幕府，贞元（七八五至八0四）中入朝，为侍御史。十年擢祠部郎中兼御史中丞，持节出使南诏，册封异牟寻为南诏王。以功进谏议大夫，迁尚书右丞，出为华州刺史，招集流民，为政清简。永贞元年（八0五），拜同平章事。元和元年（八0六），刘辟叛乱，出任西川节度使，畏惧不进，贬逐外州。历义成（今河南滑县）、山南东道（今湖北襄樊）节度使。十一年，接替高霞寓为唐随邓（今河南泌阳）节度使，与吴元济通和，贬抚州（今眉江西）刺史。十年迁镇湖南。卒年七十岁。撰有《云南记》，已佚。
权德舆卒
元和十三年（八一八）八月廿七日，前山南西道（今陕西汉中）节度使权德舆卒。权德舆，字载之，天水略阳（今甘肃张家川西）人，少有诗名，十五岁时以文数百篇编为《童蒙集》十卷。始以河南幕府入仕，贞元（七八五至八0四）初，德宗闻其名，召为太常博士，转左补阙。十年，迁起居舍人、兼知制诰，历中书舍人。十七年，以本官知礼部贡举，拜礼部侍郎，掌贡举三年，号为得人。元和初，历兵部、吏部侍郎。五年冬，以礼部尚书同平章事，无所作为，罢守本官，改刑部尚书，修《长行敕》三十卷。十一年，出为山南西道节度使。卒年六十岁。有《权载之文集》五十卷传世。
郑余庆详定《格后敕》
元和十三年（八一八）八月，凤翔节度使郑余庆等详定《格后敕》三十卷，右司郎中崔郾等六人参与修订。是年，刑部郎中许孟容、蒋义等奉诏删定，刑部侍郎刘伯刍等考定，仍为三十卷。
通鉴记载
宪宗昭文章武大圣至神孝皇帝中之下元和十三年（戊戌，公元八一八年） 
春，正月，乙酉朔，赦天下。 
初，李师道谋逆命，判官高沐与同僚郭日户、李公度屡谏之。判官李文会、孔目官林英素为师道所亲信，涕泣言于师道曰：“文会等尽诚为尚书忧家事，反为高沐等所疾，尚书奈何不忧十二州之土地，以成沐等之功名乎！”师道由是疏沐等，出沐知莱州。会林英入奏事，令进奏吏密申师道云：“沐潜输款于朝廷。”文会从而构之，师道杀沐，并囚郭日户，凡军中劝师道效顺者，文会皆指为高沐之党而囚之。及淮西平，师道忧惧，不知所为。李公度及牙将李英昙因其惧而说之，使纳质献地以自赎。师道从之，遣使奉表，请使长子入侍，并献沂、密、海三州。上许之。乙巳，遣左常侍李逊诣郓州宣慰。 
上命六军修麟德殿。右龙武统军张奉国、大将军李文悦以外寇初平，营缮太多，白宰相，冀有论谏。裴度因奏事言之。上怒，二月，丁卯，以奉国为鸿胪卿，壬申，以文悦为右武卫大将军，充威远营使。于是浚龙首池，起承晖殿，土木浸兴矣。 
李愬奏请判官、大将以下官凡百五十员，上不悦，谓裴度曰：“李愬诚有奇功，然奏请过多。使如李晟、浑瑊，又何如哉！”遂留中不下。 
李鄘固辞相位，戊戌，以鄘为户部尚书。以御史大夫李夷简为门下侍郎、同平章事。 
初，渤海僖王言义卒，弟简王明忠立，改元太始；一岁卒，从父仁秀立，改元建兴。乙巳，遣使来告丧。 
横海节度使程权自以世袭沧景，与河朔三镇无殊，内不自安。己酉，遣使上表，请举族入朝，许之。横海将士乐自擅，不听权去，掌书记林蕴谕以祸福，权乃得出。诏以蕴为礼部员外郎。 
裴度之在淮西也，布衣柏耆以策干韩愈曰：“吴元济既就擒，王承宗破胆矣，愿得奉丞相书往说之，可不烦兵而服。”愈白度，为书遣之。承宗惧，求哀于田弘正，请以二子为质，及献德、棣二州，输租税，请官史。弘正为之奏请，上初不许；弘正上表相继，上重违弘正意，乃许之。夏，四月，甲寅朔，魏博遣使送承宗子知感、知信及德、棣二州图印至京师。幽州大将谭忠说刘总曰：“自元和以来，刘辟、李锜、田季安、卢从史、吴元济，阻兵凭险，自以为深根固蒂，天下莫能危也。然顾盼之间，身死家覆，皆不自知，此非人力所能及，殆天诛也。况今天子神圣威武，苦身焦思，缩衣节食，以养战士，此志岂须臾忘天下哉！今国兵骎骎北来，赵人已献城十二，忠深为公忧之。”总泣且拜曰：“闻先生言，吾心定矣。”遂专意归朝廷。 
戊辰，内出废印二纽，赐左、右三军辟仗使。旧制，以宦官为六军辟仗使，如方镇之监军，无印。及张奉国等得罪，至是始赐印，得纠绳军政，事任专达矣。 
庚辰，诏洗雪王承宗及成德将士，复其官爵。 
李师道暗弱，军府大事，独与妻魏氏、奴胡惟堪、杨自温、婢蒲氏、袁氏及孔目官王再升谋之，大将及幕僚莫得预焉。魏氏不欲其子入质，与蒲氏、袁氏言于师道曰：“自先司徒以来，有此十二州，奈何无故割而献之！今计境内之兵不下数十万，不献三州，不过以兵相加。若力战不胜，献之未晚。”师道乃大悔，欲杀李公度，幕僚贾直言谓其用事奴曰：“今大祸将至，岂非高沐冤气所为！若又杀公度，军府其危哉！”乃囚之。迁李英昙于莱州，未至，缢杀之。李逊至郓州，师逆大阵兵迎之，逊盛气正色，为陈祸福，责其决语，欲白天子。师道退，与其党谋之，皆曰：“弟许之，他日正烦一表解纷耳。”师道乃谢曰：“向以父子之私，且迫于将士之情，故迁延未遣。今重烦朝使，岂敢复有二三！”逊察师道非实诚，归，言于上曰：“师道顽愚反覆，恐必须用兵。”既而师道表言军情，不听纳质割地，上怒，决意讨之。贾直言冒刃谏师道者二：舆榇谏者一，又画缚载槛车妻子系累者以献。师道怒，囚之。 
五月，丙申，以忠武节度使李光颜为义成节度使，谋讨师道也。以淮西节度使马总为忠武节度使，陈、许、溵、蔡州观察使。以申州隶鄂岳，光州隶淮南。 
辛丑，以知勃海国务大仁秀为勃海王。 
以河阳都知兵马使曹华为棣州刺史，诏以河阳兵二千送至滳河。会县为平卢兵所陷，华击却之，杀二千馀人，复其县以闻。诏加横海节度副使。 
六月，癸丑朔，日有食之。 
丁丑，复以乌重胤领怀州刺史，镇河阳。 
秋，七月，癸未朔，徙李愬为武宁节度使。乙酉，下制罪状李师道，令宣武、魏博、义成、武宁、横海兵共讨之，以宣歙观察使王遂为供军使。遂，方庆之孙也。 
上方委裴度以用兵，门下侍郎、同平章事李夷简自谓才不及度，求出镇。辛丑，以夷简同平章事，充淮南节度使。 
八月，壬子朔，中书侍郎、同平章事王涯罢为兵部侍郎。 
吴元济既平，韩弘惧；九月，自将兵击李师道，围曹州。 
淮西既平，上浸骄侈。户部侍郎判度支皇甫镈、卫尉卿、盐铁转运使程异晓其意，数进羡馀以供其费，由是有宠。镈又厚赂结吐突承璀。甲辰，镈以本官、异以工部侍郎并同平章事，判使如故。制下，朝野骇愕，至于市井负贩者亦嗤之。裴度、崔群极陈其不可，上不听。度耻与小人同列，表求自退。不许。度复上疏，以为：“镈、异皆钱谷吏，佞巧小人，陛下一旦置之相位，中外无不骇笑。况镈在度支，专以丰取刻与为务，凡中外仰给度支之人无不思食其肉。比者裁损淮西粮料，军士怨怒。会臣至行营晓谕慰勉，仅无溃乱。今旧将旧兵悉向淄青，闻镈入相，必尽惊忧，知无可诉之地矣。程异虽人品庸下，然心事和平，可处烦剧，不宜为相。至如镈，资性狡诈，天下共知，唯能上惑圣聪，足见奸邪之极。臣若不退，天下谓臣不知廉耻；臣若不言，天下谓臣有负恩宠。今退既不许，言又不听，臣如烈火烧心，众镝丛体。所可惜者，淮西荡定，河北底宁，承宗敛手削地，韩弘舆疾讨贼，岂朝廷之力能制其命哉？直以处置得宜，能服其心耳。陛下建升平之业，十已八九，何忍还自堕坏，使四方解体乎？”上以度为朋党，不之省。 
镈自知不为众所与，益为巧谄以自固，奏减内外官俸以助国用。给事中崔植封还敕书，极论之，乃止。植，祐甫之弟子也。 
时内出积年缯帛付度支令卖，镈悉以高价买之，以给边军。其缯帛朽败，随手破裂，边军聚而焚之。度因奏事言之，镈于上前引其足曰：“此靴亦内库所出，臣以钱二千买之，坚完可久服。度言不可信。”上以为然。由是镈益无所惮。程异亦自知不合众心，能廉谨谦逊，为相月馀，不敢知印秉笔，故终免于祸。 
五坊使杨朝汶妄捕系人，迫以考捶，责其息钱，遂转相诬引，所系近千人。中丞萧俛劾奏其状，裴度、崔群亦以为言。上曰：“姑与卿论用兵事，此小事朕自处之。”度曰：“用兵事小，所忧不过山东耳。五坊使暴横，恐乱辇毂。”上不悦，退，召朝汶责之曰：“以汝故，令吾羞见宰相！”冬，十月，赐朝汶死，尽释系者。 
上晚节好神仙，诏天下求方士。宗正卿李道古先为鄂岳观察使，以贪暴闻，恐终获罪，思所以自媚于上，乃因皇甫镈荐山人柳泌，云能合长生药。甲戌，诏泌居兴唐观炼药。 
十一月，辛巳朔，盐州奏吐蕃寇河曲、夏州。灵武奏破吐蕃长乐州，克其外城。 
柳泌言于上曰：“天台山神仙所聚，多灵草，臣虽知之，力不能致，诚得为彼长吏，庶几可求。”上信之。丁亥，以泌权知台州刺史，仍赐服金紫。谏官争论奏，以为：“人主喜方士，未有使之临民赋政者。”上曰：“烦一州之力而能为人主致长生，臣子亦何爱焉！”由是群臣莫敢言。 
甲午，盐州奏吐蕃引去。 
壬寅，以河阳节度使乌重胤为横海节度使。丁未，以华州刺史令狐楚为河阳节度使。重胤以河阳精兵三千赴镇，河阳兵不乐去乡里，中道溃归，又不敢入城，屯于城北，将大掠。令狐楚适至，单骑出，慰抚之，与俱归。 
先是，田弘正请自黎阳渡河，会义成节度使李光颜讨李师道，裴度曰：“魏博军既渡河，不可复退，立须进击，方有成功。既至滑州，即仰给度支，徒有供饷之劳，更生观望之势。又或与李光颜互相疑阻，益致迁延。与其渡河而不进，不若养威于河北。宜且使之秣马厉兵，俟霜降水落，自杨刘渡河，直指郓州，得至阳谷置营，则兵势自盛，贼众摇心矣。”上从之。是月，弘正将魏博全师自杨刘渡河，距郓州四十里筑垒。贼中大震。 
功德使上言：“凤翔法门寺塔有佛指骨，相传三十年一开，开则岁丰人安。来年应开，请迎之。”十二月，庚戌朔，上遣中使帅僧众迎之。 
戊辰，以春州司户董重质为试太子詹事，委武宁军驱使，李愬请之也。戊寅，魏博、义成军送所获李师道都知兵马使夏侯澄等四十七人，上皆释弗诛，各付所获行营驱使，曰：“若有父母欲归者，优给遣之。朕所诛者，师道而已。”于是贼中闻之，降者相继。初，李文会与兄元规皆在李师古幕下。师古薨，师道立，元规辞去，文会属师道亲党请留。元规将行，谓文会曰：“我去，身退而安全；汝留，必骤贵而受祸。”及官军四临，平卢兵势日蹙，将士喧然，皆曰：“高沐、郭日户、李存为司空忠谋，李文会奸佞，杀沐，囚日户、存，以致此祸。”师道不得已，出文会摄登州刺史，召日户、存还幕府。 
上常语宰相：“人臣当力为善，何乃好立朋党！朕甚恶之。”裴度对曰：“方以类聚，物以群分。君子、小人志趣同者，势必相合。君子为徒，谓之同德；小人为徒，谓之朋党；外虽相似，内实悬殊，在圣主辩其所为邪正耳。” 
武宁节度使李愬与平卢兵十一战，皆捷。己卯晦，进攻金乡，克之。李师道性懦怯，自官军致讨，闻小败及失城邑，辄忧悸成疾，由是左右皆蔽匿，不以实告。金乡，兖州之要地，既失之，其刺史遣驿骑告急，左右不为通，师道至死竟不知也。